La Colla Verda i Acció Ecologista-Agró celebren el 15 aniversari del grup de voluntariat
07 de desembre 2016

![Imagen 1](/media/woaaigui/90-colla-verda-cuerpo1.jpg)![Imagen 2](/media/uauo0dms/90-colla-verda-cuerpo2.jpg)

El grup de voluntariat ambiental de l'Ajuntament de Sagunt, la Colla Verda i Acció Ecologista –Agró, celebren el 15 aniversari. El dissabte 3 de desembre es van donar cita en la Casa Peña per a preparar el nou programa d'activitats per a 2017. Aquest nou calendari comptarà amb les propostes i recomanacions de la gent que va voler participar. 

La jornada va comptar amb la presència de l’alcalde de Sagunt, Quico Fernández;  la delegada de Medi Ambient, Teresa García, i el regidor de Cultura, José Manuel Tarazona. L’alcalde de Sagunt, Quico Fernández, declara que, des de l’Ajuntament, **“valorem d’****una manera molt positiva la implicació altruista del voluntariat en la millora de la nostra ciutat i dels entorns naturals, tant en les marjals, en les platges amb la regeneració dunar i també en la muntanya”.** També, Fernández destaca **“la tasca de sensibilització i la necesitat de recuperar el nostre entorn, tot en una línia absolutament coherent amb el que promovem des del nostre govern i des de la Generalitat Valenciana”.**

**![](/media/gvapq4oc/90-colla-verda-cuerpo7.jpg)  
  
![](/media/zxilgoj1/90-colla-verda-cuerpo3.jpg)**

Per part de l’entorn on es porten a terme estes activitats, l’alcalde afegix que la Colla Verda **“centra molt les seues activitats a un lloc magnífic com és la Casa Penya, per a desenvolupar totes les tasques de neteja, plantació i observació de flora i fauna”. “Des de l’Ajuntament, donem l’enhorabona a la Colla Verda i Acció Ecologista-Agró perquè continuen amb el seu treball i rebent la nostra col·laboració”,** assegura l’alcalde.

La Colla Verda és un projecte que no ha deixat de programa activitats per a la conservació de la naturalesa en tot aquest temps. Al llarg d'aquests anys ha anat evolucionant i adaptant-se a les diferents situacions. **“Al principi érem quatre gats que voltàvem les muntanyes del municipi identificant sendes, veient el seu estat o fent plantacions”**, asseguren des del grup. Afigen: **“de seguida ens vam adonar que calia ampliar el concepte de voluntariat ambiental que fins al moment estava restringit a la vigilància forestal”.**

  ![](/media/wy1fjv3l/90-colla-verda-cuerpo6.jpg)  
![](/media/dt5hmtdt/90-colla-verda-cuerpo4.jpg) 

El principal objectiu va ser reconèixer la tasca de tots els voluntaris. Va començar a les 10:30, amb una xarrada sobre els diferents paratges naturals de Sagunt. A continuació, va haver-hi un taller participatiu amb la finalitat de preparar i dissenyar, entre tots els assistents, un calendari d'activitats de 2017 incloent les inquietuds d'aquells que van assistir. Per a finalitzar el matí, van poder gaudir de l'aperitiu musical a càrrec de _Són d’Ací_ i del tast de cerveses artesanals per part de _Murbitter._ 

  
Des de la Colla Verda afirmen que es van adonar **“molt ràpid que la finalitat de la Colla Verda no eren només aqueixes actuacions que tant ens il·lusionaven, vam veure que a més ens anava a ajudar a donar a conèixer la riquesa natural de Sagunt”.** Les activitats que realitzen van enfocades tant a escolars, sent el seu principal públic, com a gent major.

Després de les bones sensacions del dissabte, de cara al pròxim curs, convocaran una visita per a conèixer i analitzar a fons cada espai natural i els problemes que pateix. D'aquesta manera, els voluntaris que ho desitgen podran participar en la millora de cada lloc, així com en la seua conservació.

![](/media/wkwpqvgx/90-colla-verda-cuerpo5.jpg)  
  

*   [](http://www.facebook.com/sharer.php?u=https://aytosagunto.es/va/actualitat/la-colla-verda-i-accio-ecologista-agro-celebren-el-15-aniversari-del-grup-de-voluntariat/ "Facebook")
*   [](http://twitter.com/share?url=https://aytosagunto.es/va/actualitat/la-colla-verda-i-accio-ecologista-agro-celebren-el-15-aniversari-del-grup-de-voluntariat/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-colla-verda-i-accio-ecologista-agro-celebren-el-15-aniversari-del-grup-de-voluntariat/ "Linked In")
*   [](mailto:?body=https://aytosagunto.es/va/actualitat/la-colla-verda-i-accio-ecologista-agro-celebren-el-15-aniversari-del-grup-de-voluntariat/)